CELEX: 61987CJ0287
Language: el
Date: 1990-01-18 00:00:00
Title: Απόφαση του Δικαστηρίου της 18ης Ιανουαρίου 1990. # Επιτροπή των Ευρωπαϊκών Κοινοτήτων κατά Ελληνικής Δημοκρατίας. # Παράßαση κράτους - Παράλειψη μεταφοράς της οδηγίας 74/562/ΕΟΚ στο εσωτερικό δίκαιο - Πρόσβαση στο επάγγελμα του οδικού μεταφορέα επιβατών. # Υπόθεση C-287/87.

ΑΠΌΦΑΣΗ ΤΟΥ ΔΙΚΑΣΤΉΡΙΟΥ
   της 18ης Ιανουαρίου 1990 (
         *1
      )
   Στην υπόθεση C-287/87,
   
      Επιτροπή των Ευρωπαϊκών Κοινοτήτων, εκπροσωπούμενη από τους Δ. Γκουλούση, νομικό σύμβουλο, και Θ. Χριστόφορου, μέλος της νομικής της υπηρεσίας, με αντίκλητο στο Λουξεμβούργο τον Γ. Κρεμλή, μέλος της νομικής της υπηρεσίας, Centre Wagner,
   προσφεύγουσα,
   κατά
   
      Ελληνικής Δημοκρατίας, εκπροσωπούμενης από τον Ν. Φραγκάκη, νομικό σύμβουλο στη Μόνιμη Αντιπροσωπεία της Ελλάδας στις Ευρωπαϊκές Κοινότητες στις Βρυξέλλες, και την Εύη Σκανδάλου, δικηγόρο στην ειδική νομική υπηρεσία των Ευρωπαϊκών Κοινοτήτων του Υπουργείου Εξωτερικών, με τόπο επιδόσεων στο Λουξεμβούργο την ελληνική πρεσβεία, 117, Val Sainte-Croix,
   καθής,
   που έχει ως αντικείμενο να αναγνωριστεί ότι η Ελληνική Δημοκρατία, παραλείποντας να θεσπίσει και κοινοποιήσει, εντός της ταχθείσας προθεσμίας, στην Επιτροπή τα αναγκαία νομοθετικά, κανονιστικά και διοικητικά μέτρα, προκειμένου να συμμορφωθεί προς την οδηγία 74/562/ΕΟΚ του Συμβουλίου, της 12ης Νοεμβρίου 1974, περί προσβάσεως στο επάγγελμα του μεταφορέα επιβατών στον τομέα των εσωτερικών και διεθνών οδικών μεταφορών ( ΕΕ ειδ. έκδ. 07/001, σ. 236 ), όπως τροποποιήθηκε με την οδηγία 80/1179/ΕΟΚ του Συμβουλίου, της 4ης Δεκεμβρίου 1980 ( ΕΕ ειδ. έκδ. 06/003, σ. 5 ), παρέβη τις υποχρεώσεις που υπέχει από τη Συνθήκη ΕΟΚ,
   ΤΟ ΔΙΚΑΣΤΗΡΙΟ
   συγκείμενο από τους Ο. Due, πρόεδρο, Sir Gordon Slynn, Κ. Ν. Κακοόρη, F. Α. Schockweiler, προέδρους τμήματος, G. F. Mancini, R. Joliét, T. F. O'Higgins, G.C. Rodríguez Iglesias, M. Diez de Velasco, δικαστές,
   ( το σκεπτικό παραλείπεται )
   αποφασίζει:
   
            1)
         
         
            Η Ελληνική Δημοκρατία, παραλείποντας να θεσπίσει και γνωστοποιήσει εντός της ταχθείσας προθεσμίας στην Επιτροπή τα αναγκαία νομοθετικά, κανονιστικά και διοικητικά μέτρα, προκειμένου να συμμορφωθεί προς την οδηγία του Συμβουλίου, της 12ης Νοεμβρίου 1974, περί προσβάσεως στο επάγγελμα του μεταφορέα επιβατών στον τομέα των εσωτερικών και διεθνών οδικών μεταφορών, όπως τροποποιήθηκε με την οδηγία 80/1179/ΕΟΚ του Συμβουλίου, της 4ης Δεκεμβρίου 1989, παρέβη τις υποχρεώσεις που υπέχει από τη Συνθήκη ΕΟΚ.
         
      
            2)
         
         
            Καταδικάζει την Ελληνική Δημοκρατία στα δικαστικά έξοδα.
         
      (
         *1
      )	Γλώσσα διαδικασίας: η ελληνική.